Mebla ccek tasɣunt Tafsut tella d tazwert( ma yella mačči d llsas) akken ad tefsu tsekla teqbaylit , as id iban yimal akked iswiyen ara tesfillit wvuɣur. Necfa amek nettraǧu s ccuq yal uṭṭun ara d yeffɣen akken a nemmeɣ deg isebṭaren-is yeččuren d tussna, d ameyyez akked usmendeg ɣer tikli dima ɣer zdat( ay iṭij ḥader a teɣliḍ/ la nleḥḥu madam telliḍ/ nuggad ad aɣ id yelḥeq yiḍ/ iḍul s anga ara nṛuḥ . Is yeqqar Lounis Ait Menguellet deg tallit-nni). Tasɣunt n tafsut id ttefɣen s wudem uffir( ddaw ufus) tezdi ulawen n imeɣṛiyen-is ɣer imenɣi ɣef nnif.